
ΤΕΥΧΟΣ ΔΕΥΤΕΡΟ 


Αρ 


. Φύλλου 833 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Εφαρμογή κυκλοφοριακών ρυθμίσεων στο Δήμο 
Καβάλας, σύμφωνα με την υπ' αριθ. 939/2016 
Απόφαση του οικείου Δημοτικού Συμβουλίου και 
στο εκτός ημερήσιας διάταξης θέμα που αφορά 
σε αλλαγή σήμανσης επί της οδού Βελισσαρίου. 

2 

Χορήγηση άδειας λειτουργίας Μονάδας Φρο¬ 
ντίδας Ηλικιωμένων κερδοσκοπικού χαρακτήρα 
στην εταιρεία «ΜΑΡΚΑΚΗΣ ΚΑΙ ΣΙΑ Ο.Ε.» με το δι¬ 
ακριτικό τίτλο «ΙΙΙ5ΙΑ ΘΑΒΕ». 

3 

Προσωρινή ρύθμιση θεμάτων που αφορούν στη 
λειτουργία των εργαστηρίων - μουσείων του Οι¬ 
κονομικού Πανεπιστημίου Αθηνών (Ο.Π.Α.) μέχρι 
τη δημοσίευση του Οργανισμού και του Εσωτερι¬ 
κού Κανονισμού του Πανεπιστημίου. 

4 

Μεταφορά μίας (1) κενής θέσης μέλους ΔΕΠ του 
Ιδρύματος στο Τμήμα Πολιτικών Μηχανικών του 
Δ.Π. Θράκης. 

5 

Τροποποίηση διαπιστωτικών πράξεων ένταξης 
μελών Ειδικού Τεχνικού Εργαστηριακού Προσω¬ 
πικού (ΕΤΕΠ) του Πανεπιστημίου Πατρών στην 
κατηγορία Εργαστηριακού Διδακτικού Προσωπι¬ 
κού (Ε.ΔΙ.Π.). 


ΔΙΟΡΘΩΣΕΙΣ ΣΦΑΛΜΑΤΩΝ 

6 

Διόρθωση σφάλματος στην υπ' αριθ. 41/26/ 
2-6-2016 (Θέμα Α9 - Οικονομικά) απόφαση της 
Συγκλήτου του Δημοκρίτειου Πανεπιστημί¬ 
ου Θράκης που δημοσιεύθηκε στο ΦΕΚ 2975/ 
16-9-2016 (τ.Β'). 

7 

Διόρθωση σφάλματος στην υπ' αριθ. ΔΠΘ/ 
ΣΥΓΚ/23119/762 απόφαση της Συγκλήτου του 
Δημοκρίτειου Πανεπιστημίου Θράκης που δημο¬ 
σιεύθηκε στο ΦΕΚ 3141/30-9-2016 (τ.Β'). 

8 

Διορθώσεις σφαλμάτων στην υπ'αριθ. 120/3895 
απόφαση της Συγκλήτου του Πανεπιστημίου 
Πατρών, που δημοσιεύθηκε στο ΦΕΚ 628/τ.Β'/ 
01.03.2017. 


ΑΠΟΦΑΣΕΙΣ 

Αριθ. οικ.722 (1) 

Εφαρμογή κυκλοφοριακών ρυθμίσεων στο Δήμο 
Καβάλας, σύμφωνα με την υπ'αριθ. 939/2016 
Απόφαση του οικείου Δημοτικού Συμβουλίου και 
στο εκτός ημερήσιας διάταξης θέμα που αφορά 
σε αλλαγή σήμανσης επί της οδού Βελισσαρίου. 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107/Α/ 
30-5-1997) «Διοίκηση, οργάνωση, στελέχωση της Περι¬ 
φέρειας, ρύθμιση θεμάτων γιατηνΤοπική Αυτοδιοίκηση 
και άλλες διατάξεις». 

2. Το ν. 3852/2010 (ΦΕΚ 87/Α/7-6-2010) «Νέα Αρχιτε¬ 
κτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

3. Το π.δ. 142/2010 (ΦΕΚ 235/Α/27-12-2010) «Οργανι¬ 
σμός Αποκεντρωμένης Διοίκησης Μακεδονίας - Θράκης». 

4. Την υπ'αριθ. 54218/11 -07-2013 (ΑΔΑ ΒΛ4ΙΡ1Υ-ΠΔΙ) 
απόφαση Γενικού Γραμματέα Αποκεντρωμένης Διοίκη¬ 
σης Μακεδονίας - Θράκης με θέμα «Άσκηση αρμοδιό¬ 
τητας έγκρισης αποφάσεων Ο.Τ.Α. α' και β' βαθμού περί 
κυκλοφοριακών ρυθμίσεων». 

5. Το άρθρο 52 του ν. 2696/1999 «Κύρωση του Κώδικα 
Οδικής Κυκλοφορίας» όπως τροποποιήθηκε με το άρθρο 
11 του ν. 3082/2001 και το άρθρο 46 του ν. 3542/2007 
«Τροποποιήσεις διατάξεων του Κ.Ο.Κ.». 

6. Το υπ' αριθ. 15109/13-5-2013 έγγραφο Δ/νσης Οργά¬ 
νωσης και Λειτουργίας ΟΤΑ του Υπουργείου Εσωτερικών 
με θέμα «Εγκρίσεις αποφάσεων συλλογικών οργάνων ΟΤΑ 
που αφορούν μέτρα ρύθμισης οδικής κυκλοφορίας από 
τους Γενικούς Γραμματείς Αποκεντρωμένων Διοικήσεων». 

7. Την υπ' αριθ. 4/6-2-2015 (ΦΕΚ 24 Α/6-2-2014) Π.Υ.Σ. 
«Αποδοχή παραιτήσεων των Γενικών Γραμματέων των 
Αποκεντρωμένων Διοικήσεων της χώρας». 

8. Το υπ' αριθ. 56 του ν. 4257/2014 (ΦΕΚ 93 Α'/ 
14-4-2014) που καθορίζει τον τρόπο αναπλήρωσηςτου 
Γενικού Γραμματέα της Αποκεντρωμένης Διοίκησης όταν 
η θέση είναι κενή. 

Τεύχος Β'833/15.03.2017 


9. Το πρακτικό της 111 ης/1 -9-2016 συνεδρίασης της 
Επιτροπής Κυκλοφορίας και Προσβασιμότητας σχετικά 
με κυκλοφοριακές ρυθμίσεις στο Δ. Καβάλας. 

10. Την υπ' αριθ. 239/2016 ομόφωνη απόφαση της 
Δημοτικής Κοινότητας Καβάλας. 

11. Το πρακτικό της υπ' αριθ. 112/2016 συνεδρίασης 
της Επιτροπής Κυκλοφορίας και Προσβασιμότητας του 
Δήμου Καβάλας σχετικά με την έγκριση των εν θέματι 
κυκλοφοριακών ρυθμίσεων. 

12. Το υπ' αριθ. 150/16-01-2017 έγγραφο του ΤΔΟ - 
Ν. Καβάλας, με το οποίο διαβιβάζει στην υπηρεσία μας 
την υπ' αριθ. 939/2016 κατά πλειοψηφία απόφαση του 
Δημοτικού Συμβουλίου Καβάλας με τις συνημμένες Με¬ 
λέτες Κυκλοφοριακών Ρυθμίσεων της Δ/νσης Τεχνικών 
Υπηρεσιών του Δήμου Καβάλας όπως αυτές συντάχθη¬ 
καν, ελέγχθηκαν και θεωρήθηκαν από την εν λόγω υπη¬ 
ρεσία και σε ότι αφορά στο εκτός ημερήσιας 5ο θέμα 
(υποπερίπτωση α') του πρακτικού της 112ης συνεδρία¬ 
σης της Επιτροπής Κυκλοφορίας και σχετικά με αλλαγή 
σήμανσης επί της οδού Βελισσαρίου, αποφασίζουμε: 

Εγκρίνουμε την παρακάτω κυκλοφοριακή ρύθμιση επί 
της οδού Βελισσαρίου στο Δήμο Καβάλας: 

- Αντικατάσταση (1 τεμ.) της υφιστάμενης ρυθμιστικής 
πινακίδας Ρ-39: [Απαγορεύεται η στάθμευση] με ρυθμι¬ 
στική πινακίδα Ρ-40: [Απαγόρευση στάσης - στάθμευσης] 
με αναφορά στο τμήμα της οδού Βελισσαρίου μεταξύ 
των οδών Βενιζέλου και Ερυθρού Σταυρού. 

Η απόφαση αυτή χορηγείται με τις εξής προϋποθέσεις: 

1. Τα μέτρα που λαμβάνονται με την παρούσα από¬ 
φαση να ισχύσουν από την τοποθέτηση της παραπάνω 
σήμανσης. 

2. Ο Δήμος Καβάλας είναι αρμόδιος για την υλοποίηση 
της εν λόγω κυκλοφοριακής ρύθμισης. Κατά της παρού¬ 
σας απόφασης δύναται να ασκηθεί προσφυγή ενώπιον 
του Υπουργού Υποδομών Μεταφορών και Δικτύων, εντός 
διαστήματος τριάντα (30) ημερών από την παραλαβή της. 
Από τις διατάξεις της παρούσας δεν προκύπτουν δαπάνες 
οι οποίες να βαρύνουν τον κρατικό προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 1 Μαρτίου 2017 

Ο Ασκών καθήκοντα Γενικού Γραμματέα 

Αποκεντρωμένης Διοίκησης 

ΝΙΚΗΤΑΣ ΦΡΑΓΚΙΣΚΑΚΗΣ 


Αριθ. 712 _ (2) 

Χορήγηση άδειας λειτουργίας Μονάδας Φρο¬ 
ντίδας Ηλικιωμένων κερδοσκοπικού χαρακτή¬ 
ρα στην εταιρεία «ΜΑΡΚΑΚΗΣ ΚΑΙ ΣΙΑ Ο.Ε.» με 
το διακριτικό τίτλο «ΙΕΙ5ΙΑ ΘΑΡΕ». 

Η ΑΝΤΙΠΕΡΙΦΕΡΕΙΑΡΧΗΣ 
ΚΕΝΤΡΙΚΟΥ ΤΟΜΕΑ ΑΘΗΝΩΝ 

Έχοντας υπόψη: 

1. Τις διατάξεις του άρθρου 186, Κεφάλαιο Ε',Τομέας 


Ζ' Υγείας του ν. 3852/2010 (ΦΕΚ 87/Α/2010), «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης» σε συνδυασμό 
με το άρθρο 282 παρ. 1 και το άρθρο 283 παρ. 3 του 
ν. 3852/2010 (ΦΕΚ 87/τ.Α72010). 

2. Τις διατάξεις της υπ' αριθ. 109290/39629/2016 (ΦΕΚ 
4251 /τ.Β729-12-2016) απόφασης της ασκούσας καθήκο¬ 
ντα Γενικού Γραμματέα Αποκεντρωμένης Διοίκησης με 
τηνοποίαεγκρίθηκεη υπ'αριθ. 438/201 όαπόφασητου Πε¬ 
ριφερειακού Συμβουλίου Περιφέρειας Αττικής περί τρο- 
ποποίησηςτου Οργανισμού Εσωτερικής Υπηρεσίας της 
Περιφέρειας Αττικής που είχε καταρτισθεί με το π.δ. 145/ 
2010 (ΦΕΚ 238/τ.Α727-12-2010) και τροποποιηθεί με την 
υπ'αριθ. 44403/2011 (ΦΕΚ 2494/τ.Β74-11 -2011) απόφα¬ 
ση του Υπουργού Εσωτερικών. 

3. Την από 31 -12-2012 (ΦΕΚ 256Λ.Α731 -12-2012) Πρά¬ 
ξη Νομοθετικού Περιεχομένου (Κεφάλαιο Α' άρθρο 1). 

4. Την υπ' αριθ. οικ. 8840/13-1-2017 (ΦΕΚ 39/τ.Β7 
17-1-2017) απόφαση Περιφερειάρχη Αττικής περί «Με¬ 
ταβίβασης αρμοδιοτήτων σε Αντιπεριφερειάρχες της 
Περιφέρειας Αττικής, σε Περιφερειακούς Συμβούλους 
της Περιφέρειας Αττικής και παροχή εξουσιοδότησης 
υπογραφής «Με εντολή Περιφερειάρχη» σε Προϊστα¬ 
μένους της Περιφέρειας Αττικής» όπως τροποποιήθη¬ 
κε με την υπ'αριθ. οικ. 14027/20-1-2017 (ΦΕΚ 97/τ.Β7 
23-1-2017) απόφαση Περιφερειάρχη Αττικής. 

5. Την υπ' αριθ. οικ. 31678/18-2-2016 απόφαση της 
Περιφέρειας Αττικής περί ανάθεσης καθηκόντων Ανα- 
πληρώτριας Προϊσταμένης Γενικής Δ/νσης Δημόσιας 
Υγείας και Κοινωνικής Μέριμνας. 

6. Τον ν. 3861/2010 (ΦΕΚ 112/τ.Α713-7-2010) «Ενίσχυση 
της διαφάνειας με την υποχρεωτική ανάρτηση νόμων και 
πράξεων των κυβερνητικών, διοικητικών και αυτοδιοικη- 
τικών οργάνων στο διαδίκτυο - Πρόγραμμα Διαύγεια - και 
άλλες διατάξεις» όπως τροποποιήθηκε με το άρθρο 23 του 
ν. 4210/2013 (ΦΕΚ 254Λ.Α721 -11 -2013) και ισχύει. 

7. Τις διατάξεις του άρθρου 1 του ν. 2345/1995 (ΦΕΚ 
213 τ.Α71995) «Οργανωμένες Υπηρεσίες παροχής προ¬ 
στασίας από φορείς Κοινωνικής Πρόνοιας». 

8. Την υπ'αριθ. ΠΙγ/οικ 81551/22-6-2007 υπουργική 
απόφαση (ΦΕΚ 1136/τ.Β'/6-7-2007) περί τροποποίησης 
και συμπλήρωσης των υπ'αριθ. Π4Β/οικ.3176/6-6-1996 
(ΦΕΚ 455/τ.Β71996) και Π4β/οικ.4690/30-8-1996 (ΦΕΚ 
833/τ.Β'/1996) υπουργικών αποφάσεων «Προϋποθέσεις 
ίδρυσης και λειτουργίας Μονάδων Φροντίδας Ηλικιω¬ 
μένων (Μ.Φ.Η.) από ιδιώτες κερδοσκοπικού χαρακτήρα 
και Μ.Φ.Η. μη κερδοσκοπικού χαρακτήρα» όπως έχει 
τροποποιηθεί μεταγενέστερα και ισχύει. 

9. Την υπ'αριθ. 1616/σχετ 1465/1-4-2016 απόφασης 
Περιφέρειας Αττικής περί χορήγησης άδειας ίδρυσης 
Μονάδας Φροντίδας Ηλικιωμένων κερδοσκοπικού χα¬ 
ρακτήρα στην εταιρεία «ΜΑΡΚΑΚΗΣ ΚΑΙ ΣΙΑ Ο. Ε.» με το 
διακριτικό τίτλο «ΙΕΙ5ΙΑ ΈΑΒΕ». 

10. Την από 24-10-2016 αίτηση του εκπροσώπου της 
«ΜΑΡΚΑΚΗΣ ΚΑΙ ΣΙΑ Ο.Ε.» Μαρκάκη Δημητρίου περί 
χορήγηση άδειας λειτουργίας Μ.Φ.Η. κερδοσκοπικού 
χαρακτήρα. 

11. Τα από 8-12-2016 εγκεκριμένα από λειτουργική 
άποψη αρχιτεκτονικά σχέδια. 







Τεύχος Β' 833/15.03.2017 

12. Το υπ' αριθ. 18741/Φ.701.25/1775/17-10-2016 πι¬ 
στοποιητικό ενεργητικής πυροπροστασίας. 

13. Το από 8-2-2017 πρακτικό της αρμόδιας επιτρο¬ 
πής για την καταλληλότητα των χώρων και των λοιπών 
προϋποθέσεων για τη λειτουργία Μονάδων Φροντίδας 
Ηλικιωμένων με θετική γνωμοδότηση για τη χορήγηση 
άδειας λειτουργίας στη μονάδα, αποφασίζουμε: 

1. Χορηγούμε άδεια λειτουργίας Μονάδας Φροντίδας 
Ηλικιωμένων κερδοσκοπικού χαρακτήρα στην εταιρεία 
με την επωνυμία « ΜΑΡΚΑΚΗΣ ΚΑΙ ΣΙΑ Ο.Ε.» για το κτίριο 
επί των οδών Γρηγ. Αυξεντίου 30 και Ούλωφ Πάλμε στο 
Δήμο Ζωγράφου δυναμικότητας εξήντα (60) κλινών με 
το διακριτικό τίτλο «ΙΕΙ5ΙΑ ΘΑΚΕ». 

2. Από την παρούσα δεν προκαλείται δαπάνη σε βάρος 
του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Φεβρουάριου 2017 
Η Αντιπεριφερειάρχης 
ΕΡΜΙΝΑ ΚΥΠΡΙΑΝ ΙΔΟΥ 


Αριθ. απόφ. 1161 (3) 

Προσωρινή ρύθμιση θεμάτων που αφορούν στη 
λειτουργία των εργαστηρίων - μουσείων του Οι¬ 
κονομικού Πανεπιστημίου Αθηνών (Ο.Π.Α.) μέχρι 
τη δημοσίευση του Οργανισμού και του Εσωτε¬ 
ρικού Κανονισμού του Πανεπιστημίου. 

Η ΣΥΓΚΛΗΤΟΣ ΤΟΥ ΟΙΚΟΝΟΜΙΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 
(Αριθ. συνεδρίασης 7η/23.02.2017) 

Έχοντας υπόψη: 

Ι.Τις διατάξεις του ν. 4009/2011, (Α' 195) «Δομή, λει¬ 
τουργία, διασφάλιση της ποιότητας των σπουδών και 
διεθνοποίηση των ανώτατων εκπαιδευτικών ιδρυμάτων» 
όπως έχει τροποποιηθεί και ισχύει. 

2. Την περίπτωση γ' της παρ. 22 του άρθρου 80 του 
ν. 4009/2011, (Α' 195) «Δομή, λειτουργία, διασφάλιση της 
ποιότητας των σπουδών και διεθνοποίηση των ανώτα¬ 
των εκπαιδευτικών ιδρυμάτων» όπως αντί καταστάθηκε 
από την παρ. 6 του άρθρου 26 του ν. 4386/2016, (Α' 83) 
«Ρυθμίσεις για την έρευνα και άλλες διατάξεις». 

3. Το άρθρο 60 του ν. 4386/2016, (Α' 83) «Ρυθμίσεις 
για την έρευνα και άλλες διατάξεις». 

4. Τις διατάξεις του π.δ. 203/1996, (Α' 160) «Οργανι¬ 
σμός Διοικητικών Υπηρεσιών του Οικονομικού Πανεπι¬ 
στημίου Αθηνών». 

5. Το υπ'αριθ. 3772/06-06-2014 έγγραφο του Πρύτα¬ 
νη, με το οποίο διαβιβάσθηκε στο Υπουργείο Παιδείας 
και Θρησκευμάτων το σχέδιο προεδρικού διατάγματος 
οργανισμού του Οικονομικού Πανεπιστημίου Αθηνών 
που έτυχε της σύμφωνης γνώμης της Συγκλήτου (8η 
συνεδρίαση 08.05.2014) και το οποίο σύμφωνα με τα 
στοιχεία που τηρούνται στην υπηρεσία μας δεν έχει 
ακόμη εκδοθεί. 


6. Την υπ'αριθ. 13035/Β1/16.05.2002 απόφαση του 
Υπουργού Εθνικής Παιδείας και Θρησκευμάτων «Έγκριση 
του Εσωτερικού Κανονισμού Λειτουργίας του Οικονομι¬ 
κού Πανεπιστημίου Αθηνών» (ΦΕΚ Β' 671/30.05.2002) και 
το γεγονός ότι δεν έχει εκδοθεί ο προβλεπόμενος στο άρ¬ 
θρο 6 του ν. 4009/2011, (Α' 195) Εσωτερικός Κανονισμός. 

7. Την ανάγκη βελτίωσης της αποτελεσματικότητας 
λειτουργίας των εργαστηρίων - μουσείων του Πανεπι¬ 
στημίου. 

8. Το άρθρο 90 «Έλεγχος των δαπανών που προκαλούν 
οι κανονιστικές διοικητικές πράξεις» του π.δ. 63/2005 
«Κωδικοποίηση Νομοθεσίας για την Κυβέρνηση και τα 
Κυβερνητικά Όργανα». 

9. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζει: 

Α) Την προσωρινή ρύθμιση θεμάτων που αφορούν 
στη λειτουργία των εργαστηρίων - μουσείων του Οικο¬ 
νομικού Πανεπιστημίου Αθηνών (Ο.Π.Α.) μέχρι τη δημο¬ 
σίευση του Οργανισμού και του Εσωτερικού Κανονισμού 
του Πανεπιστημίου ως εξής: 

ΓΕΝΙΚΟΣ ΚΑΝΟΝΙΣΜΟΣ 

ΛΕΙΤΟΥΡΓΙΑΣ ΕΡΓΑΣΤΗΡΙΩΝ - ΜΟΥΣΕΙΩΝ 

ΟΙΚΟΝΟΜΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

ΚΕΦΑΛΑΙΟ Α: ΓΕΝΙΚΕΣ ΔΙΑΤΑΞΕΙΣ 

Άρθρο 1 

Διάκριση και Υπαγωγή Εργαστηρίων 

1. Στο Οικονομικό Πανεπιστήμιο Αθηνών μπορούν 
να ιδρύονται και να λειτουργούν εργαστήρια για την 
υποστήριξη της εκπαιδευτικής και της ερευνητικής λει¬ 
τουργίας του και μουσεία για τη συλλογή, τη μελέτη, τη 
διατήρηση, τη γνωστοποίηση και την έκθεση τεκμηρίων 
του ανθρώπινου πολιτισμού που αφορούν το ίδρυμα και 
την ιστορία του. 

2. Τα εργαστήρια διακρίνονται σε δύο κατηγορίες: 

α) Εκπαιδευτικά εργαστήρια, που υποστηρίζουν τη 
λειτουργία των σχολών και των τμημάτων τους στην 
παροχή του εκπαιδευτικού έργου του ιδρύματος προς 
τους φοιτητές όλων των κύκλων σπουδών. 

β) Ερευνητικά εργαστήρια, που διεξάγουν έρευνα για 
την προαγωγή της επιστήμης και παρέχουν ερευνητικές, 
μελετητικές και επιστημονικής πληροφόρησης υπηρεσί¬ 
ες προς το Ιδρυμα καιτην κοινωνία.Τα ερευνητικά εργα¬ 
στήρια, επίσης, υποστηρίζουν την παροχή εκπαιδευτι¬ 
κού έργου σε επιστημονικά αντικείμενα της εξειδίκευσης 
τους. Τα εργαστήρια αυτά μπορούν να συνεργάζονται 
με ερευνητικά εργαστήρια ερευνητικών κέντρων και 
ακαδημαϊκών Ιδρυμάτων. 

3. Κάθε εργαστήριο ανήκει και λειτουργεί σε συγκεκρι¬ 
μένη σχολή του Ο.Π.Α., υποστηρίζει τις εκπαιδευτικές ή/ 
και τις ερευνητικές δραστηριότητες της σχολής και των 
τμημάτων της και το αντικείμενο του σχετίζεται άμεσα 
με τις κατευθύνσεις και με τα γνωστικά αντικείμενα της 
σχολής. Με απόφαση της η Κοσμητεία της σχολής μπορεί 
να αναθέτει την διαχείριση ενός εργαστηρίου σε τμήμα ή 
σε τμήματα της σχολής, στην περίπτωση που οι δραστηρι- 

ότητεςτου αφορούν μόνο τα συγκεκριμένατμήματα.Στην 
περίπτωση που η διαχείριση εργαστηρίου ανατίθεται σε 
περισσότερα του ενός τμήματα, ορίζεται ταυτόχρονα και 
το διευθύνον τμήμα. Κατ'εξαίρεση μπορεί εργαστήριο να 
ανήκει και να λειτουργεί σε περισσότερες της μίας σχολές 
του Ο.Π.Α. Στην περίπτωση αυτή με απόφαση των Κοσμη¬ 
τειών τους ορίζεται η διευθύνουσα σχολή ή το διευθύνον 
τμήμα για θέματα διαχείρισης του εργαστηρίου αυτού. 

4.0 συνολικός αριθμός των ερευνητικών εργαστηρίων 
της κάθε σχολής δεν μπορεί να υπερβαίνει το εξαπλάσιο 
του αριθμού των τμημάτων της, ενώ κάθε τμήμα μπορεί να 
διαχειρίζεται κατά μέγιστο πέντε (5) εργαστήρια εξ αυτών. 

Άρθρο 2 

Ίδρυση,Κατάργηση, Συγχώνευση, 

Μετονομασία Εργαστηρίων 

1. Εργαστήριο ιδρύεται με πράξη του Πρύτανη, μετά 
από απόφαση της Συγκλήτου, που δημοσιεύεται στην 
Εφημερίδα της Κυβέρνησης (ΦΕΚ). 

α) Για την ίδρυση ενός ερευνητικού εργαστηρίου απαι¬ 
τείται αναλυτική πρόταση, συνοδευόμενη από τεκμηριω¬ 
μένη μελέτη σκοπιμότητας, πέντε (5) τουλάχιστον μελών 
Δ.Ε.Π. μιας σχολής και θετική εισήγηση της Κοσμητείας 
της σχολής. Η εν λόγω μελέτη περιλαμβάνει μεταξύ άλ¬ 
λων: ανάλυση της διαφοροποίησης του προτεινόμενου 
εργαστηρίου από τα υφιστάμενα, τριετές πλάνο ανάπτυ¬ 
ξης, αναμενόμενα αποτελέσματα, αναμενόμενη χρημα¬ 
τοδότηση, τα μέλη και τη δομή του εργαστηρίου, την 
σχέση των μελών Δ.Ε.Π. που προτείνουν την ίδρυση του 
εργαστηρίου με το επιστημονικό αντικείμενο και το σχέ¬ 
διο ανάπτυξης του εργαστηρίου. Η λειτουργία του εργα¬ 
στηρίου διέπεται από το υφιστάμενο κανονιστικό πλαίσιο 
καθώς και από εσωτερικό κανονισμό, ο οποίος εγκρίνεται 
από τον Πρύτανη μετά από εισήγηση της Κοσμητείας της 
οικείας σχολής και εξειδικεύει ζητήματα σχετικά με τυχόν 
ιδιαιτερότητες του εργαστηρίου. Οι χώροι λειτουργίας του 
εργαστηρίου παραχωρούνται με απόφαση του Πρύτανη 
μετά από αίτημα της Κοσμητείας της οικείας σχολής. 

β) Για την ίδρυση ενός εκπαιδευτικού εργαστηρίου 
απαιτείται αναλυτική πρόταση συνοδευόμενη από 
τεκμηριωμένη μελέτη σκοπιμότητας, με θετική γνώμη 
Γενικής Συνέλευσης τμήματος/ων και θετική εισήγηση 
της Κοσμητείαςτης σχολής, εφόσον αφορά εργαστήριο 
τμήματος/ων, ή εισήγηση της Κοσμητείας της σχολής, 
εφόσον αφορά εργαστήριο σχολής. 

2. Μέχρι την έκδοση του Οργανισμού του Ο.Π.Α. σύμ¬ 
φωνα με τις διατάξεις του ν. 4009/2011, (Α' 195) προϋ¬ 
πόθεση για την ίδρυση ερευνητικού εργαστηρίου στο 
Πανεπιστήμιο είναι η λειτουργία του αποκλειστικά με 
ίδιους πόρους και η μη επιβάρυνση, εκ της λειτουργίας 
του, του τακτικού προϋπολογισμού και / ή της κρατικής 
επιχορήγησης του Ιδρύματος. 

3. Είναι δυνατή η κατάργηση, συγχώνευση ή μετονο¬ 
μασία υφισταμένων εργαστηρίων, με Πράξη του Πρύτα¬ 
νη, ύστερα από απόφαση της Συγκλήτου, κατόπιν: 

α) διαδικασίας ανάλογης τα ίδρυσης όπως περιγρά- 
φεται στην παράγραφο 1 του παρόντος άρθρου, είτε 

β) αιτήματος Συνέλευσης διευθύνοντος τμήματος με 
θετική εισήγηση της Κοσμητείας της οικείας σχολής, είτε 


γ) εισήγησης της Κοσμητείας της οικείας σχολής σε 
περίπτωση δύο διαδοχικών αρνητικών τριετών αξιο¬ 
λογήσεων από τη Μονάδα Διασφάλισης Ποιότητας του 
Ο.Π.Α. (ΜΟ.ΔΙ.Π./Ο.Π.Α.). 

Σε περίπτωση κατάργησης, τα όργανα και ο εξοπλι¬ 
σμός του εργαστηρίου κατανέμονται με απόφαση της 
Κοσμητείας της οικείας σχολής, σε αντίστοιχες μονάδες 
που λειτουργούν στη σχολή ή στα τμήματα. 

Σε περίπτωση κατάργησης εργαστηρίου, το προσω¬ 
πικό που υπηρετεί σε αυτό μετακινείται με πράξη του 
Πρύτανη σε άλλες αντίστοιχες θέσεις του ιδρύματος. 

4. Εντός μηνός από την ισχύ του παρόντος Κανονι¬ 
σμού, με πράξη του Πρύτανη που εκδίδεται με σύμφωνη 
γνώμη της Συγκλήτου, τα θεσμοθετημένα και μη εισέτι 
κατανεμηθέντα σε κατηγορία λειτουργούντα στο Ίδρυμα 
εργαστήρια διακρίνονται σε εκπαιδευτικά ή ερευνητι¬ 
κά και ανατίθενται σε σχολές, ενώ τα λειτουργούντα μη 
θεσμοθετημένα διακόπτουν τη λειτουργία τους και ο 
εξοπλισμός τους κατανέμεται με απόφαση του Πρύτανη 
σε θεσμοθετημένα εργαστήρια, ενώ οι χώροι στέγασης 
τους διατίθενται για άλλες δραστηριότητες του Ιδρύ¬ 
ματος. 

5. Οι παραπάνω διατάξεις του παρόντος άρθρου που 
αφορούν στα εκπαιδευτικά εργαστήρια εφαρμόζονται 
αναλόγως και για τα πανεπιστημιακά μουσεία. 

Άρθρο 3 

Παροχή Υπηρεσιών, Οικονομικοί Πόροι 
και Διάθεση Εσόδων 

Ι.Τα εργαστήρια είναι δυνατόν: 

α) Να παρέχουν υπηρεσίες στο δημόσιο, σε ιδιώτες 
καθώς και σε κάθε νομικής μορφής Οργανισμούς, ύστε¬ 
ρα από απόφαση του Πρύτανη που λαμβάνεται κατόπιν 
θετικής γνώμης της Συγκλήτου, μετά από πρόταση της 
Κοσμητείας της οικείας σχολής και, στην περίπτωση 
που η λειτουργία του έχει ανατεθεί σε τμήμα σύμφωνη 
γνώμη της Συνέλευσης του διευθύνοντος τμήματος. Η 
όλη διαδικασία εκκινεί κατόπιν αιτήματος του Διευθυντή 
του εργαστηρίου. Στην απόφαση περιλαμβάνεται και ο 
τρόπος αμοιβής των παρεχόμενων υπηρεσιών. 

β) Να εκτελούν έργα τα οποία διαχειρίζονται σύμφω¬ 
να με το κανονιστικό πλαίσιο λειτουργίας τους και τον 
οδηγό χρηματοδότησης και διαχείρισης του Ειδικού Λο¬ 
γαριασμού Κονδυλίων Έρευνας (Ε.Α.Κ.Ε.) του Ιδρύματος. 

2. Οι οικονομικοί πόροι ενός εργαστηρίου μπορεί να 
προέρχονται από τον τακτικό προϋπολογισμό, τον προ¬ 
ϋπολογισμό δημοσίων επενδύσεων, την ιδία περιουσία 
του Ιδρύματος, κληρονομιές, κληροδοτήματα, δωρεές, 
χορηγίες και κάθε άλλη ενίσχυση προς το ίδρυμα για 
τους σκοπούς του εργαστηρίου, την εκτέλεση χρηματο¬ 
δοτούμενων ή συγχρηματοδοτούμενων εκπαιδευτικών 
ή ερευνητικών έργων, καθώς και την εκπόνηση μελετών 
και την παροχή εξειδικευμένων υπηρεσιών προς τρί¬ 
τους, σύμφωνα με τα αναφερόμενα στην προηγούμενη 
παράγραφο. 

3. Ειδικά τα έσοδα των ερευνητικών εργαστηρίων 
προέρχονται αποκλειστικά από ίδιους πόρους και η 
λειτουργία τους δεν πρέπει να επιβαρύνει τον τακτικό 
προϋπολογισμό ή την τακτική επιχορήγηση του Ιδρύ- 

ματος.Τα έσοδα των εργαστηρίων αυτών είναι δυνατόν 
να προέρχονται από: 

α) Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή για λογαρια¬ 
σμό τρίτων. 

β)Τη διάθεση ερευνητικών και εν γένει επιστημονικών 
προϊόντων. 

γ) Την παροχή υπηρεσιών σύμφωνα με το π.δ. 159/ 
1984. 

δ) Τις πιστώσεις που ενδέχεται να διαθέσει το εκάστοτε 
τμήμα του Ο.Π.Α. από ίδιους πόρους, σύμφωνα με τις 
κείμενες διατάξεις. 

ε) Τις ειδικές εισφορές και χρηματοδοτήσεις από δι¬ 
εθνείς οργανισμούς, δημόσιες ή ιδιωτικές επιχειρήσεις 
και νομικά ή φυσικά πρόσωπα. 

στ) Τις κληρονομιές, τις δωρεές και τις κληροδοτήσεις 
που καταλείπονται στο Οικονομικό Πανεπιστήμιο για 
τους σκοπούς του. 

ζ) Συνέδρια, εκπαιδευτικά σεμινάρια και πιστοποιή¬ 
σεις. 

η) Εκπαιδευτικές ή ερευνητικές δραστηριότητες κα¬ 
τάρτισης στις οποίες συμμετέχει το εργαστήριο και οι 
οποίες προβλέπουν αποζημίωση για τις δράσεις του 
εργαστηρίου. 

θ) Πληθοποριστικές χρηματοδοτήσεις (εΐΌ\Λ/άίυηάίη9) 
επιστημονικής έρευνας, καθώς και εν γένει επιστημονι¬ 
κών προϊόντων και υπηρεσιών σύμφωνα με την κείμενη 
νομοθεσία. 

ι) Κάθε άλλη νόμιμη πηγή. 

4. Τα έσοδα ενός εργαστηρίου διατίθενται για τη δα¬ 
πάνη υποστήριξης της λειτουργίας του εργαστηρίου, 
την αγορά εξοπλισμού, υπηρεσιών και αναλωσίμων, τη 
συντήρηση και διαμόρφωση των χώρων του εργαστη¬ 
ρίου, και για υποτροφίες προς φοιτητές, σύμφωνα με 
τους ισχύοντες κανόνες. 

5. Τα έσοδα του εργαστηρίου κατατίθενται στον 
Ε.Λ.Κ.Ε. σε ειδικό έργο του οποίου ο επιστημονικός υπεύ¬ 
θυνος είναι ο Διευθυντής του εργαστηρίου. Στο πλαίσιο 
του έργου αυτού διενεργούνται δαπάνες με βάση τον 
οδηγό χρηματοδότησης και διαχείρισης του Ε.Λ.Κ.Ε. 

6. Οι παραπάνω διατάξεις του παρόντος άρθρου εφαρ¬ 
μόζονται αναλόγως και για τα πανεπιστημιακά μουσεία. 

ΚΕΦΑΛΑΙΟ Β: ΔΙΟΙΚΗΣΗ ΚΑΙ ΛΕΙΤΟΥΡΓΙΑ 
Άρθρο 4 

Διοίκηση και Στελέχωση Εργαστηρίων - 
Μουσείων 

1. Τα εργαστήρια στελεχώνονται από μέλη του Ειδι- 
κούΤεχνικού Εργαστηριακού Προσωπικού (Ε.Τ.Ε.Π.) και, 
κατ'εξαίρεση, από μέλη του λοιπού επιστημονικού και 
διοικητικού προσωπικού που τοποθετούνται στο εργα¬ 
στήριο σύμφωνα με τις ισχύουσες διατάξεις. 

2. Μέλη ενός εργαστηρίου είναι: 

α) Καθηγητές και λέκτορες των σχολών που συμμε¬ 
τέχουν στη διαχείριση του εργαστηρίου, των οποίων 
το γνωστικό αντικείμενο της θέσης που κατέχουν ή τα 
ερευνητικά τους ενδιαφέροντα εμπίπτουν στα διδακτικά 
και ερευνητικά αντικείμενα του εργαστηρίου. 


β) Μέλη από το Εργαστηριακό Διδακτικό Προσωπικό 
(Ε.ΔΙ.Π) του ιδρύματος. 

3. Στο πλαίσιο λειτουργίας του εργαστηρίου μπορούν 
να δραστηριοποιούνται σε αυτό μεταδιδακτορικοί ερευ¬ 
νητές, υποψήφιοι διδάκτορες και μεταπτυχιακοί φοιτη¬ 
τές που εκπονούν τη διατριβή τους στα γνωστικά αντι¬ 
κείμενα του εργαστηρίου ή συμμετέχουν στην εκτέλεση 
έργων και προσφορά υπηρεσιών του εργαστηρίου. 

4. Ένα ερευνητικό εργαστήριο δεν μπορεί να λειτουρ¬ 
γεί με λιγότερα από πέντε (5) μέλη Δ.Ε.Π. ως μέλη. Κάθε 
μέλος Δ.Ε.Π. μπορεί να είναι μέλος κατά μέγιστο δύο (2) 
ερευνητικών εργαστηρίων, συναφών με την επιστημο¬ 
νική του ειδίκευση. 

5. Κάθε εργαστήριο διευθύνεται από έναν Διευθυντή, 
που το εκπροσωπεί στα αρμόδια όργανα του Πανεπιστη¬ 
μίου, ο οποίος είναι Καθηγητής, (σύμφωνα με το άρθρο 2 
στοιχ. (ι) του ν. 4009/2011, (Α' 195), μέλος του τμήματος 
ή της σχολής αντίστοιχα, ανάλογα με την ακαδημαϊκή 
μονάδα η οποία διαχειρίζεται το εργαστήριο. Στην περί¬ 
πτωση που η διαχείριση του εργαστηρίου έχει ανατεθεί 
σε περισσότερα του ενός τμήματα ή σχολές, ο Διευθυ¬ 
ντής πρέπει να είναι μέλος του διευθύνοντος τμήματος 
ή της διευθύνουσας σχολής αντίστοιχα. Ο Διευθυντής 
ορίζεται σύμφωνα με τη διαδικασία του άρθρου 28 παρ. 
22 του ν. 2083/1992, (Α' 159), όπως συμπληρώθηκε με 
την παρ. 5 του άρθρου 12 του ν. 3685/2008, (Α' 148), σε 
συνδυασμό με τις διατάξεις της παρ. 5α του άρθρου 80 
του ν. 4009/2011, (Α' 195) και τις κείμενες διατάξεις όπως 
εκάστοτε ισχύουν. 

6.0 Διευθυντής εκλέγεται για χρονική περίοδο τριών 
ετών από τη συνέλευση του τμήματος ή του διευθύνο- 
ντος τμήματος ή την Κοσμητεία της σχολής, ή την Κο¬ 
σμητεία της διευθύνουσας σχολής, ανάλογα με την ακα¬ 
δημαϊκή μονάδα στην οποία έχει ανατεθεί η διαχείριση 
του εργαστηρίου. Ο Διευθυντής δεν μπορεί να εκλεγεί 
για τρίτη συνεχή θητεία. Σε περίπτωση κωλύματος ο Δι¬ 
ευθυντής μπορεί να ορίσει προσωρινά ως αναπληρωτή 
ένα από τα υπόλοιπα μέλη του εργαστηρίου. Δεν είναι 
δυνατό το ίδιο πρόσωπο να έχει την ιδιότητα του Διευθυ¬ 
ντή εργαστηρίου σε περισσότερα του ενός εργαστήρια. 

7. Ο Διευθυντής καταρτίζει και εφαρμόζει, με την 
έγκριση της Κοσμητείας της οικείας σχολής, τριετές και 
ετήσιο πρόγραμμα δραστηριοτήτων και προϋπολογισμό 
λειτουργίας του εργαστηρίου και μεριμνά για τη στε¬ 
λέχωση, τον εξοπλισμό, την κατανομή των χώρων, των 
εγκαταστάσεων και του εξοπλισμού, τη διαχείριση των 
οικονομικών πόρων και τη δημοσιοποίηση του έργου 
του εργαστηρίου. 

8. Ο Διευθυντής υποβάλλει ετήσιο και τριετή απολο¬ 
γισμό του έργου και της οικονομικής διαχείρισης λει¬ 
τουργίας του εργαστηρίου στον Κοσμήτορα της οικείας 
σχολής και στον Πρόεδρο του διευθύνοντος τμήματος, 
στην περίπτωση που η λειτουργία του έχει ανατεθεί σε 
τμήμα. 

9. Η δομή των ετήσιων και τριετών προγραμμάτων και 
απολογισμών της δραστηριότητας των εργαστηρίων κα¬ 
θορίζονται από την Κοσμητεία της αντίστοιχης σχολής. 

10. Τα εργαστήρια υπόκεινται σε περιοδική αξιολόγη¬ 
ση του έργου τους, ανά τριετία, με βάση διαδικασία που 

ορίζει η ΜΟ.ΔΙ.Π.Τα αποτελέσματα των αξιολογήσεων 
αυτών διαβιβάζονται στην Σύγκλητο και στην ακαδημα¬ 
ϊκή μονάδα που έχει την ευθύνη της λειτουργίας του και 
λαμβάνονται υπόψη σε περίπτωση εισηγήσεων για την 
κατάργηση, συγχώνευση ή μετονομασία υφισταμένων 
εργαστηρίων. 

11. Κάθε Νοέμβριο, ο Κοσμήτορας υποβάλλει στη Σύ¬ 
γκλητο Έκθεση Πεπραγμένων για κάθε εργαστήριο που 
η σχολή του ή τμήμα της σχολής του έχει την ευθύνη της 
λειτουργίας του. Η Έκθεση αυτή αφορά στο τελευταίο 
ακαδημαϊκό έτος και βασίζεται στον απολογισμό έργου 
της παραγράφου 8 του παρόντος άρθρου. Η Σύγκλητος 
σε συνεδρίαση της ενημερώνεται για το έργο και την 
προσφορά των εργαστηρίων και ενεργεί σύμφωνα με 
τις αρμοδιότητες της. 

12. Οι παραπάνω διατάξεις εφαρμόζονται αναλόγως 
και για τα πανεπιστημιακά μουσεία. 

Άρθρο 5 

Κανόνες Λειτουργίας 

1 .Τα εργαστήρια λειτουργούν καθ'όλη τη διάρκεια του 
έτους ανάλογα με τις ανάγκες των εργασιών τους στο 
πλαίσιο πάντοτε των ημερών και του ωραρίου λειτουρ¬ 
γίας του Πανεπιστημίου.Το συγκεκριμένο πρόγραμμα λει¬ 
τουργίας του κάθε εργαστηρίου ορίζεται με απόφαση του 
Διευθυντή ο οποίος μεριμνά για την δημοσιοποίηση του. 

2. Τα εργαστήρια λειτουργούν σε χώρους που τους 
έχουν παραχωρηθεί από το Πανεπιστήμιο για την εγκα¬ 
τάσταση των οργάνων και του λοιπού τεχνικού εξοπλι¬ 
σμού που απαιτείται για την άσκηση του έργου τους. 
Στον χώρο εγκατάστασης τοποθετείται πινακίδα με τον 
τίτλο του εργαστηρίου, τα στοιχεία του Διευθυντή και 
των καθηγητών που συμμετέχουν. 

3. Ο Διευθυντής έχει την ευθύνη για την εν γένει λει¬ 
τουργία του εργαστηρίου, τη χρήση οργάνων και υλικών 
που ανήκουν σε αυτό, την παραμονή των εργαζομένων 
(προσωπικού, φοιτητών, επισκεπτών) στους χώρους 
όπου τηρούνται ειδικοί κανόνες ασφαλείας που απο¬ 
σκοπούν στην προφύλαξη της υγείας και αρτιμέλειας 
των εργαζομένων, καθώς και την προστασία των οργά¬ 
νων και εγκαταστάσεων του εργαστηρίου από βλάβες. 
Η χρήση ειδικών οργάνων του εργαστηρίου επιτρέπεται 
μόνο στο προσωπικό του ή σε άλλους ερευνητές που 
έχουν ειδική επί των οργάνων αυτών εκπαίδευση και 
εξουσιοδότηση από τον Διευθυντή του. 

4. Για τις ανάγκες του κάθε εργαστηρίου τηρούνται 
τουλάχιστον τα ακόλουθα αρχεία: α) Πρωτόκολλο εισερ¬ 
χομένων και εξερχόμενων εγγράφων. 

β) Μητρώο περιουσιακών στοιχείων και οργάνων. 

γ) Κατάλογος επιστημονικών βιβλίων και περιοδικών. 

δ) Αρχείο προγραμμάτων δραστηριοτήτων και αντί¬ 
στοιχων απολογισμών. 

ε) Φάκελος οικονομικών στοιχείων κάθε έτους. 

στ) Ημερολόγιο εισερχομένων / εξερχόμενων εργαζο¬ 
μένων και χρηστών του εργαστηρίου. 

5. Με απόφαση του Διευθυντή μπορεί να τηρείται και 
κάθε άλλο στοιχείο που προβλέπεται από ειδικές διατά¬ 
ξεις ή κρίνεται απαραίτητο για τη λειτουργία του συγκε¬ 
κριμένου εργαστηρίου. 


6. Σε κάθε έντυπο του εργαστηρίου αναγράφεται στα 
ελληνικά καθώς και στα αγγλικά ο τίτλος του εργαστη¬ 
ρίου μαζί με το λογότυπο του. Το λογότυπο του κάθε 
εργαστηρίου θα πρέπει να ακολουθεί τα πρότυπα του 
Ο.Π.Α. και της αντίστοιχης σχολής. Το εργαστήριο χρη¬ 
σιμοποιεί για την αλληλογραφία του σφραγίδα όμοια με 
αυτή της σχολής, με την προσθήκη του τίτλου και του 
λογοτύπου του. Ανάλογη σφραγίδα με τα στοιχεία στην 
αγγλική γλώσσα χρησιμοποιεί το εργαστήριο για την 
ξενόγλωσση αλληλογραφία του. 

7. Το εργαστήριο διατηρεί επικαιροποιημένη ιστοσε¬ 
λίδα που περιλαμβάνει κατ' ελάχιστον περιγραφή του 
αντικειμένου και των στόχων του, τα βιογραφικά σημει¬ 
ώματα των καθηγητών και του προσωπικού του, και την 
εν γένει δραστηριότητα του (δημοσιεύσεις, συνέδρια, 
ερευνητικά προγράμματα, παροχή υπηρεσιών κ.λπ.). 

8. Τον έλεγχο για την τήρηση των ανωτέρω διενεργεί 
ο Κοσμήτορας της οικείας σχολής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Φεβρουάριου 2017 

Ο Πρύτανης 

ΕΜΜΑΝΟΥΗΛ ΓΙΑΚΟΥΜΑΚΗΣ 


Αριθ ΔΠΘ/ΔΔΚ/ΤΔΞ/3 2053/3011/1019 (4) 

Μεταφορά μίας (1) κενής θέσης μέλους ΔΕΠ του 
Ιδρύματος στοΤμήμα Πολιτικών Μηχανικών του 
Δ.Π. Θράκης. 

Ο ΠΡΥΤΑΝΗΣ ΤΟΥ ΔΗΜΟΚΡΙΤΕΙΟΥ 
ΠΑΝΕΠΙΣΤΗΜΙΟΥ ΘΡΑΚΗΣ 

Έχοντας υπόψη: 

α) Τις διατάξεις του άρθρου 14 παρ. 5α του ν. 2817/2000 
(ΦΕΚ 78/Α')σε συνδυασμό με τα άρθρα 16 (παρ. 3) και 
80 (παρ. 22) του ν. 4009/2011 (ΦΕΚ 195/Α') όπως ισχύει. 

β) Την υπ' αριθ. 9/36/22-2-2017 απόφαση της Συ¬ 
γκλήτου του Δ.Π.Θ. (ΔΠΘ/ΔΔΚ/ΤΔΞ/32053/3011/1019/ 
28-2-2017). 

γ) Το γεγονός ότι με την παρούσα απόφαση δεν προ- 
καλείται δαπάνη σε βάρος του προϋπολογισμού, απο¬ 
φασίζουμε: 

Τη μεταφορά μίας (1) κενής θέσης Διδακτικού Προ¬ 
σωπικού / μέλους ΔΕΠ, από το ΑΕΙ στοΤμήμα Πολιτικών 
Μηχανικών της Πολυτεχνικής σχολής, για την ολοκλήρω¬ 
ση της μετακίνησηςτου Καθηγητή Λάζαρου Ηλιάδη από 
το Τμήμα Δασολογίας και Διαχείρισης Περιβάλλοντος 
και Φυσικών Πόρων της σχολής Επιστημών Γεωπονίας 
και Δασολογίας στο Τμήμα Πολιτικών Μηχανικών της 
Πολυτεχνικής σχολής του Πανεπιστημίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 28 Φεβρουάριου 2017 
Ο Πρύτανης 

ΑΘΑΝΑΣΙΟΣ ΚΑΡΑΜΠΙΝΗΣ 







Τεύχος Β' 833/15.03.2017 

Αριθ. 506/4601 (5) 

Τροποποίηση διαπιστωτικών πράξεων ένταξης μελών Ειδικού Τεχνικού Εργαστηριακού Προσωπικού 

(ΕΤΕΠ) του Πανεπιστημίου Πατρών στην κατηγορία Εργαστηριακού Διδακτικού Προσωπικού (Ε.ΔΙ.Π.). 

Η ΠΡΥΤΑΝΗΣΤΟΥ ΠΑΝΕΠΙΣΤΗΜΙΟΥ ΠΑΤΡΩΝ 

Έχοντας υπόψη: 

1. Τις διατάξεις του άρθρου 8 παρ. 18 και των άρθρων 20, 29 και 79 του ν. 4009/2011 (ΦΕΚ 195/6-9-2011 τ.Α'), 
όπως ισχύουν. 

2. Τις διατάξεις του άρθρου 68, παρ. 3, του ν. 4235/2014 (ΦΕΚ 32/11-2-2014 τ.Α') και του άρθρου 55, παρ. 2 του 
ν. 4264/2014 (ΦΕΚ 118/15-5-2014 τ.Α'), όπως αντικαταστάθηκε με το άρθρο 27, παρ. 5 του ν. 4386/2016 (ΦΕΚ 83/ 
11-5-2016 τ.Α'). 

3. Τις διατάξεις του άρθρου 27 του ν. 4386/2016 «Ρυθμίσεις για την έρευνα και άλλες διατάξεις». 

4. Το υπ' αριθ. 126603/Ζ2/29-7-2016 έγγραφο του Υπουργείου Παιδείας, Έρευνας και Θρησκευμάτων, με θέμα 
«Οδηγίες σχετικά με την υλοποίηση και την εφαρμογή των περιεχομένων στο άρθρο 27 και στο άρθρο 64 του νόμου 
4386/2016 (ΦΕΚ Α' 83) «Ρυθμίσεις για την έρευνα και άλλες διατάξεις» που αφορούν στις κατηγορίες προσωπικού 
Ε.Ε.Π., Ε.ΔΙ.Π. και Ε.Τ.Ε.Π.». 

5. Τις υπ' αριθ. α) 8298, 9259/14.7.2014 (ΦΕΚ 2114/1 -8-2014 τ.Β'), β) 10843/28.7.2014 (ΦΕΚ 2256/19-8-2014 τ.Β') 
και γ) 114/1306/19.01.2016 (ΦΕΚ 266/11.2.2016 τ.Β') διαπιστωτικές πράξεις ένταξης των μελών Ειδικού Τεχνικού 
Εργαστηριακού Προσωπικού (ΕΤΕΠ) του Πανεπιστημίου Πατρών στην κατηγορία Εργαστηριακού Διδακτικού 
Προσωπικού (Ε.ΔΙ.Π.) 

6. Το γεγονός ότι από την πράξη αυτή δεν προκαλείται δαπάνη, αποφασίζουμε: 

Την τροποποίηση των υπ'αριθ. 8298, 9259/14.7.2014 (ΦΕΚ 2114/1-8-2014 τ.Β'), 10843/28.7.2014 (ΦΕΚ 2256/ 
19-8-2014 τ.Β') και 114/1306/19.01.2016 (ΦΕΚ 266/ 11.2.2016 τ.Β') διαπιστωτικών πράξεων ένταξης των μελών 
ΕιδικούΤεχνικού Εργαστηριακού Προσωπικού (ΕΤΕΠ) του Πανεπιστημίου Πατρών στην κατηγορία Εργαστηριακού 
Διδακτικού Προσωπικού (Ε.ΔΙ.Π.), και διαπιστώνουμε: 

Την ένταξη των κατωτέρω υπηρετούντων μελών Ε.Τ.Ε.Π του ιδρύματος, σε κενές οργανικές θέσεις των προβλεπο- 
μένων στο άρθ. 29 του ν. 4009/2011 μελών κατηγορίας Εργαστηριακού Διδακτικού Προσωπικού (Ε.ΔΙ.Π.) ως εξής: 


ΣΧΟΛΗ ΘΕΤΙΚΩΝ ΕΠΙΣΤΗΜΩΝ 


ΕΠΩΝΥΜΟ 

ΟΝΟΜΑ 

ΠΑΤΡΩΝΥΜΟ 

ΤΜΗΜΑ 

Μακρής 

Κωνσταντίνος 

Απόστολος 

Χημείας 

Διπλάρου -Τζωρτζάτου 

Θεώνη 

Διονύσιος 

Γεωλονίας 

Στεφανόπουλος 

Παναγιώτης 

Γεώργιος 

Γεωλονίας 

Καρούτσος 

Ευάγνελος 

Κωνσταντίνος 

Επιστήμης των Υλικών 

Κουλούρη 

Ευσταθία 

Γεώργιος 

Χημείας 

Σουλιώτης 

Γεώργιος 

Θεόδωρος 

Φυσικής 

Παραίτηση από 28.08.2015 
(ΦΕΚ 1159/13.11.2015 τ.Γ') 


ΣΧΟΛΗ ΕΠΙΣΤΗΜΩΝ ΥΓΕΙΑΣ 


ΕΠΩΝΥΜΟ 

ΟΝΟΜΑ 

ΠΑΤΡΩΝΥΜΟ 

ΤΜΗΜΑ 

Γκορτζής 

Ελευθέριος 

Γεώργιος 

Ιατρικής 

Ζήση 

Γεωρνία 

Δημήτριος 

Φαρμακευτικής 

Πυριόχου 

Αναστασία 

Παναγιώτης 

Φαρμακευτικής 

Βούρδα 

Αικατερίνη 

Χρήστος 

Ιατρικής 


ΠΟΛΥΤΕΧΝΙΚΗ ΣΧΟΛΗ 


ΕΠΩΝΥΜΟ 

ΟΝΟΜΑ 

ΠΑΤΡΩΝΥΜΟ 

ΤΜΗΜΑ 

Ηλίας 

Αριστείδης 

Γεώργιος 

Μηχανικών Ηλεκτρονικών 
Υπολογιστών και Πληροφορικής 

Τσιπιανίτης 

Δημήτριος 

Κωνσταντίνος 

Ηλεκτρολόγων Μηχανικών 
και Τεχνολογίας Υπολογιστών 


Οι οργανικές θέσεις των ανωτέρω, μετατρέπονται αυτοδίκαια με την ολοκλήρωση της διαδικασίας ένταξης τους σε 
αντίστοιχες θέσεις της κατηγορίας του Εργαστηριακού Διδακτικού Προσωπικού (Ε.ΔΙ.Π), με αντίστοιχη κατάργηση 
των κατεχόμενων πριν από την ένταξη οργανικών θέσεών τους. 


Πάτρα, 20 Φεβρουάριου 2017 
Η Πρύτανης 

ΒΕΝΕΤΣΑΝΑ ΚΥΡΙΑΖΟΠΟΥΛΟΥ 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στην υπ'αριθ. 41/26/2-6-2016 (Θέμα Α9 - Οικονομι¬ 
κά) απόφαση της Συγκλήτου του Δημοκρίτειου Πανε¬ 
πιστημίου Θράκης που δημοσιεύθηκε στο ΦΕΚ 2975/ 
16-9-2016 (τ.Β') στη σελίδα 31573, στο στίχο 20 και 34 
έκτων άνω διορθώνεται: 
το εσφαλμένο: «Ε.Τ.Ε.Α.Α.» 
στο ορθό: «Ε.Τ.Α.Α.». 

(Από το Δημοκρίτειο Πανεπιστήμιο Θράκης) 


(7) 

Στην υπ' αριθ. ΔΠΘ/ΣΥΓΚ/23119/762 απόφαση της 
Συγκλήτου του Δημοκρίτειου Πανεπιστημίου Θράκης 
που δημοσιεύθηκε στο ΦΕΚ 3141/30-9-2016 (τ.Β') στη 
σελίδα 32810, στην Α' στήλη, στον 26 στίχο εκ των άνω 
διορθώνεται: 

το εσφαλμένο: «ΦΕΚ Α' 21/21-2-2016» 
στο ορθό: «ΦΕΚ Α' 83/11-5-2016» 
και στους 28 και 29 στίχους εκ των άνω διορθώνεται: 
το εσφαλμένο: «"Μέτρα για την επιτάχυνση του κυβερ¬ 
νητικού έργου και άλλες διατάξεις" ΦΕΚ Α' 21/21 -2-2016» 
στο ορθό: «"Ρυθμίσεις για την έρευνα και άλλες διατά¬ 
ξεις" ΦΕΚ Α'83/11-5-2016». 

(Από το Δημοκρίτειο Πανεπιστήμιο Θράκης) 


( 8 ) 

Στην υπ' αριθ. 120/3895 απόφαση της Συγκλήτου του 
Πανεπιστημίου Πατρών, που δημοσιεύθηκε στο ΦΕΚ 
628/τ.Β'/01.03.2017, γίνονται οι εξής διορθώσεις: 

- στις σελίδες 5358, 5360 και 5361 αντικαθίσταται: 
η εσφαλμένη λέξη: «ταγείας» 

στην ορθή: «ταχείας» 

- στη σελίδα 5358, στην α' στήλη, στον 6ο στίχο από 
το τέλος, συμπληρώνεται η παραλειφθείσα αρίθμηση 
της παραγράφου «4.» και ομοίως και στη β' στήλη, 10ο 
στίχο, το παραλειφθέν «5» 

- στη σελίδα 5360, στην α' στήλη, στον 8ο στίχο από 
το τέλος διορθώνεται: 

το εσφαλμένο: «ανανέωστλ» 

στο ορθό: «ανανέωση» 

και στη β' στήλη στον 29ο στίχο διορθώνεται: 

το εσφαλμένο: «ευθύνης» 

στο ορθό: «ευθύνη» 

- στη σελίδα 5361, στην α' στήλη, στον 29ο στίχο από 
το τέλος διορθώνεται: 

το εσφαλμένο: «του τριμελούς» 

στο ορθό: «της τριμελούς» 

και 20ο στίχο από το τέλος διορθώνεται: 

το εσφαλμένο: «ανταλλαγές» 

στο ορθό: «ανταλλαγής» 

- στη σελίδα 5362, στην β' στήλη, στον 7 στίχο, διορ¬ 
θώνεται: 

το εσφαλμένο: «το Πρόεδρο» 
στο ορθό: «τον Πρόεδρο» 

(Από το Εθνικό Τυπογραφείο) 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί)ΐτ>35ί6ΐ·.θ1(4>6ί.αΓ 












